A Midsummer Night's Dream (film, 1935)

***A Midsummer Night's Dream*** () je američki crno-bijela fantastična filmska komedija snimljena 1935. u režiji Williama Dieterlea. Predstavlja adaptaciju istoimenog kazališnog komada Williama Shakespearea. Radnja je smještena u antičku Atenu i prikazuje ljubavne peripetije nekoliko mladih atenskih plemića istovremeno s pripremama grupe glumaca da postave režiju, kao i to kako se s obje grupe poigravaju vile i vilenjaci u lokalnoj šumi.

Film je producirao studio Warner Bros., potaknut velikim uspjehom koji je ugledni njemački režiser Max Reinhardt postigao postavivši svoju verziju na pozornicu teatra Hollywood Bowl u Los Angelesu. Reinhardt, međutim, nije znao dobro engleski, te je za režisera angažiran njegov zemljak William Dieterle. Među glumačkom postavom su se isticale mlade zvijezde Mickey Rooney i Olivia de Havilland, ali i James Cagney, koji se komičnim likom htio "odlijepiti" od imidža "tvrdog momka" nastalog nastupima u gangsterskim filmovima. A Midsummer's Night Dream nije postigao veliki komercijalni uspjeh, a i kritike su bile mlake. Međutim, uspio je osvojiti dva Oscara, a jedan od njih - Oscar za najbolju fotografiju koji je osvojio Hal Mohr je jedini osvojen bez službene nominacije, odnosno nadopisanim glasovima članova losanđelske Akademije.

## Uloge
***Atenski dvor***
* Ian Hunter ... Teztej, vojvoda Atene
* Verree Teasdale ... Hipolita, kraljica Amazonki, Tezejeva zaručnica
* Hobart Cavanaugh ... Filostrat, Tezejev ceremonijalmajstor
* Dick Powell ... Lizandar, zaljubljen u Hermiju
* Ross Alexander ... Demetrije, zaljubljen u Hermiju
* Olivia de Havilland ... Hermija, zaljubljena u Lizandra (kao Olivia de Haviland)
* Jean Muir ... Helena, zaljubljena u Demetrija
* Grant Mitchell ... Egej, Hermijin otac

***Glumci***
* Frank McHugh ... Quince, tesar
* Dewey Robinson ... Snug, spajač
* James Cagney ... Bottom, tkalac
* Joe E. Brown ... Flute, popravljač harmonike
* Hugh Herbert ... Snout, kotlokrpa
* Otis Harlan ... Starveling, krojač
* Arthur Treacher ... Epilog

***Vile***
* Victor Jory ... Oberon, kralj vilenjaka
* Anita Louise ... Titanija, kraljica vila Carol Ellis: glas za pjevanje
* Nini Theilade ... Vila, na dvoru Titanije (kao Nina Theilade)
* Mickey Rooney ... Puck ili Robin Goodfellow, vilenjak
* Katherine Frey ... Pease-Blossom
* Helen Westcott ... Cobweb
* Fred Sale ... Moth
* Billy Barty ... Mustard-Seed

***Napomene:***
Mnogi do glumaca nikada nisu glumili u Shakespeareovim dramama, niti će to učiniti kasnije, posebno Cagney i Brown, koji su svejedno bili hvaljeni zbog svog nastupa. Većina kritičara se slaže kako Dick Powell nije trebao biti angažiran za ulogu Lizandra, a i sam Powell se kasnije složio sa njima.

Olivia de Havilland je igrala ulogu Hermije u originalnoj produkciji Maxa Reinhardta u HollywoodBowlu. Iako su većinu kazališne ekipe uglavnom zamijenili ugovorni glumci studija Warner Brothers, de Havilland i Mickey Rooney su zadržali svoje originalne uloge.

Avangardni sineast Kenneth Anger je kasnije u svojoj kontroverznoj knjizi *[[Hollywood Babylon|Hollywood Babylon II]]* tvrdio da je kao dijete tumačio ulogu princa u ovom filmu, ali je ulogu zapravo tumačila dječja zvijezda Sheila Brown.

## Izvori

## Vanjske veze
* 
*